cyanic-selkie/wikianc huggingface dataset:
মা ছেং-ইউয়েন
সাংস্কৃতিক নিদর্শন পুনরুদ্ধার
১৯৮০-এর দশক থেকে চীন থেকে অনেক শিল্পকর্ম লুটপাট হয়েছিল। এই শিল্পকর্মগুলো চীনের সীমান্ত পেরিয়ে হংকংয়ে পাচার করা হয়। মা হংকং থেকে এসব শিল্পকর্ম পুনরুদ্ধারে সক্রিয় ছিলেন। ১৯৯২ সালে তিনি ৩,০০০ বছরের পুরনো চিন হৌ সু পিয়েনচুং (晉侯穌鐘) খুঁজে পান। এটি ২০০২ সালে বিদেশে প্রদর্শন নিষিদ্ধ প্রথম ৬৪টি জাতীয় সম্পদের একটি হিসেবে চীনা সরকার তালিকাভুক্ত করেছিল।
১৯৯৪ সালে মা চ্যু রাজ্য থেকে ১,২০০টিরও বেশি প্রাচীন চীনের যুদ্ধরত রাজ্য কালের বাঁশের কিছু টুকরো (এগুলো পূর্বে লেখার সামগ্রী হিসেবে ব্যবহৃত হত) উদ্ধার করেছিলেন। এগুলোতে বেশ কিছু প্রাচীন গ্রন্থ লেখা হয়েছিল। বর্তমানে এই গ্রন্থগুলো অসংখ্য পণ্ডিতদের গবেষণার বিষয় হয়ে উঠেছে।
অধ্যয়ন
মা প্রাচীন চীনা ব্রোঞ্জের উপর ৮০টিরও বেশি বই এবং গবেষণাপত্র প্রকাশ করেছেন। তাঁর একটি বই ইংরেজিতে অনূদিত হয় যা অক্সফোর্ড ইউনিভার্সিটি প্রেসের মাধ্যমে প্রকাশিত হয়েছিল (ISBN 9780195837957)। বর্তমানে এই বইটি বিশ্ববিদ্যালয়ের পাঠ্যপুস্তক হিসাবে ব্যাপকভাবে ব্যবহৃত হয়।
মা চীনা ব্রোঞ্জের উপর ১৬ খন্ডের একটি বিশ্বকোষ প্রকাশ করেন। এছাড়াও তিনি সাংহাই পোওকুয়ান ছাং চানকুও ছু চুশু - এর প্রধান সম্পাদক ছিলেন। তাঁর প্রকাশিত অন্যান্য বইয়ের মধ্যে রয়েছে চুংকুও ছিংথুংকি ইয়েনচিউ, ইয়াংশাও ওয়েনহুয়া ত ছাইথাও,  শাং চুও ছিংথুংকি মিংওয়েন শ্যুয়েন।
অবসর ও আত্মহত্যা
১৯৯৯ সালে মা অবসর গ্রহণ করেন। তবে অবসর গ্রহণ করার পরেও তিনি সাংহাই জাদুঘরের উপদেষ্টা হিসেবে কাজ করেন। উপদেষ্টা থাকাকালীন জাদুঘরটির নতুন ব্যবস্থাপনার সাথে তাঁর বিরোধ সৃষ্টি ছিল। এটি ক্রমশঃ তীব্র হয়ে ওঠে। তাঁর বিরুদ্ধে একজন সংগ্রাহক প্রদত্ত ২৫০,০০০ মার্কিন ডলার আত্মসাতের অভিযোগ উত্থাপন করা হয়েছিল। কিন্তু তদন্ত করলে এটি মিথ্যা প্রমাণিত হয়।
জীবনের শেষ পর্যায়ে মা উচ্চ রক্তচাপ এবং কিডনির সমস্যাজনিত রোগে ভুগছিলেন। এছাড়াও কথিত আছে যে তিনি বিষন্নতায়ও ভুগছিলেন। যার কারণে তিনি ২৫ সেপ্টেম্বর ২০০৪-এ আত্মহত্যা করেছিলেন।
ব্যক্তিগত জীবন
মা ছেং-ইউয়েন ছেন চিউয়ের সাথে বিবাহ করেছিলেন। তাদের একটি মেয়ে ছিল। মেয়েটি অস্ট্রেলিয়ায় বসবাস করত। মা ছেং-ইউয়েনের মৃত্যুর আগে তার মেয়েকে সাংহাইতে তাঁর সাথে দুই সপ্তাহ থাকার জন্য আসতে বলেছিলেন। তাঁর মেয়ে এসেছিল। তবে তাঁর মেয়ে অস্ট্রেলিয়ায় ফেরার তিন দিন পর মা ছেং-ইউয়েন আত্মহত্যা করেন।
টীকা
<references group="lower-alpha"/>
কায়াহীনের কাহিনী
কায়াহীনের কাহিনী হল একটি জনপ্রিয় বাংলা চলচ্চিত্র যা পরিচালনা করেন অজয় কর। এই চলচ্চিত্রটি ১৯৭৩ সালে মুকুল রায় প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন মুকুল রায়। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, সুলতা চৌধুরী, তরুণ কুমার।
বুদ্ধ ধন চাকমা
ডঃ বুদ্ধ ধন চাকমা একজন রাজনীতিবিদ, যিনি মিজোরাম বিধানসভায় তুইচাংয়ের প্রতিনিধিত্ব করেন। তিনি প্রাক্তন কংগ্রেস সদস্য এবং বিজেপির প্রথম প্রার্থী যিনি রাজ্যে দলের জন্য একটি আসন জিতেছিলেন।
ইয়েমেনি রন্ধনশৈলী
ইয়েমেনী রন্ধনশৈলী হচ্ছে ইয়েমেনের জাতীয় রন্ধনশৈলী। এটি ব্যাপকভাবে পরিচিত মধ্যপ্রাচ্যীয় রন্ধনশৈলী থেকে ভিন্ন। এটি অনন্য এবং সুসঙ্গত। যদিও দেশের কিছু অঞ্চলে কিছু বিদেশী প্রভাব রয়েছে। অটোমান রন্ধনশৈলীর প্রভাব উত্তরে, মোঘলাই রন্ধনশৈলীর প্রভাব এডেনের দক্ষিণ অঞ্চলে দেখা যায়। তবে ইয়েমেনি রন্ধনশৈলী সারা দেশে একই ধরনের  এবং এতে ইয়েমেনের সংস্কৃতি এবং ইতিহাস ও ইতিহাস ফুঁটে ওঠে।
সকালের নাস্তা
ইয়েমেনের লোকেরা সকালে উষ্ণ খাবার খেতে পছন্দ করে। সাধারণত নাস্তায় ইয়েমেনি কফি বা চা এক কাপ সঙ্গে বিভিন্ন ধরনের প্যাস্ট্রি থাকে। হৃদয়গ্রাহী খাবারে প্রায়ই ডাল, ডিম বা এমনকি রোস্টেড মাংস বা কাবাব থাকে।  সাধারণত রুটি বা স্যান্ডউইচের মতো একটি রুটির মধ্যে এই কাবাব পরিবেশন করা হয়। ইয়েমেনের মানুষেরা ভেড়া বা গরুর যকৃত দিয়ে সকালের নাস্তা তৈরী করে।  অ ইয়েমেনী কাছে একটি একটি বিস্ময়কর বিষয় হিসাবে বিবেচিত হয়।
দুপুরের খাবার
ইয়েমেন অধিকাংশ আরব দেশ থেকে ভিন্ন। দুপুরের খাবার হচ্ছে ইয়েমেনের দিনের প্রধান খাবার। দুপুরের খাবারে মাংস, হাঁস-মুরগি ও শস্য সর্বাধিক পরিমাণে খাওয়া হয়। দুপুরের খাবারের মধ্যে রয়েছে: আসিদ, ফাহসা, ফাত্তাহ, হানিৎ, হারেস, জাকনুন, কাবসা, কমোরহ, মান্দি, সামাক মোফা, সাফুত, শাওয়াহ, থারিদ ও জুব্বিয়ান।
আদবকেতা
আন্তরিকভাবে অতিথীকে খাদ্য গ্রহণের অনুরোধ করা ইয়েমেনের সংস্কৃতির অংশ এবং অতিথি খেতে সম্মত না হলে সেটাকে অপমান হিসেবে বিবেচনা করা হয়। মেঝে বা মাটির উপরে বসে সাধারণত খাবার খাওয়া হয়। আরেকটি বিষয় উল্লেখ করা যায় যে, দুপুরের খাবার হচ্ছে ইয়েমেনের প্রধান খাবার। অধিকাংশ আরব দেশে রাতের খাবার প্রধান খাবার হিসেবে গণ্য হয়।
মাংস ও দুগ্ধজাত পণ্য
মুরগী, ছাগল এবং ভেড়ার মাংস ইয়েমেনের প্রধানতম খাবার। গরুর মাংস তুলনায় এগুলো বেশি খাওয়া হয়। গোমাংস এখানে ব্যয়বহুল। উপকূলীয় অঞ্চলে মাছও খাওয়া হয়। ইয়েমেনী খাবারের মধ্যে পনির, মাখন এবং অন্যান্য দুগ্ধজাত দ্রব্য কম ব্যবহৃত হয়। তবে যেখানে এটি খুব বেশি পাওয়া যায় সেখানকার গ্রামগুলোতে প্রতিদিন এগুলো ব্যবহৃত হয়। সর্বাধিক ব্যবহৃত চর্বি হচ্ছে উদ্ভিজ্জ তেল এবং ঘি, যা সুস্বাদু খাবারে ব্যবহৃত হয়। শোধন করা মাখন যা সেম্ন (سمن) নামে পরিচিত, পেস্ট্রি তৈরীতে বহুল ব্যবহৃত চর্বি।
পানীয়
শাহী হালেব (দুধ চা), কালো চা (এলাইমা, লবঙ্গ বা পুদিনা দিয়ে তৈরী), কিশর (কফি কুচি), কাহওয়া (কফি), কারাকাদিন (শুকনো জবা ফুল দিয়ে তৈরী), নাকী আল জাবিব (ঠান্ডা রেসিন পানীয়) এবং ডিবাআ (স্কোয়াশ মধু) ইয়েমেনি পানীয়ের জনপ্রিয় উদাহরণ। আম ও পেয়ারার রসও জনপ্রিয়।
যদিও সমগ্র ইয়েমেন জুড়ে কফি এবং চা খাওয়া হয় কিন্তু কফি সানাতে পছন্দের পানীয়, কালো চা আদেন ও হাদ্রামাউটের পছন্দের পানীয়। চা সকালের নাস্তার সাথে খাওয়া হয়, মধ্যাহ্নভোজের পরে এবং রাতের খাবারের সাথে। কফির ভুষি থেকে তৈরি কিশর নামক পানীয়ও উপভোগ করা হয়।
সাংস্কৃতিক ও ধর্মীয় কারণে মদ্যপান অনুপযুক্ত বলে মনে করা হয়। তবে এটি ইয়েমেনে পাওয়া যায়। ইয়েমেনী ইহুদীদের মধ্যে মদ জনপ্রিয় বিশেষ করে রেসিন ওয়াইন রূপে। আরকও খাওয়া হয়।
কাদিয়ান
কাদিয়ান (Qadian), ভারতের পাঞ্জাব রাজ্যের গুরুদাসপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫০ মিটার (৮২০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কাদিয়ান শহরের জনসংখ্যা হল ২০,৮২৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে কাদিয়ান এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
স্বর্ণ ভল্লুক
স্বর্ণ ভল্লুক (Goldener Bär) হল বার্লিন আন্তর্জাতিক চলচ্চিত্র উৎসবে শ্রেষ্ঠ চলচ্চিত্রের জন্য প্রদত্ত সর্বোচ পুরস্কার। ভল্লুক বার্লিনের অভিজাত প্রাণী, যা বার্লিনের সীলমোহর ও পতাকাতেও যুক্ত রয়েছে। ১৯৫১ সালে প্রথম বার্লিন আন্তর্জাতিক চলচ্চিত্র উৎসবের বিজয়ী নির্ধারণ করেছিলেন একটি জার্মান প্যানেল, এবং সে বছর বিভিন্ন বিভাগ ও চলচ্চিত্রের ধরন অনুযায়ী স্বর্ণ ভল্লুকের জন্য পাঁচজন বিজয়ী নির্ধারিত হয়েছিল। ১৯৫২ থেকে ১৯৫৫ সালে দর্শকবৃন্দ স্বর্ণ ভল্লুকের বিজয়ী নির্ধারণ করতেন। ১৯৫৬ সালে এফআইএপিএফ আনুষ্ঠানিকভাবে উৎসবটির দায়িত্ব নেয় এবং তখন থেকে স্বর্ণ ভল্লুক পুরস্কারটি প্রদান করে আসছে।
গ্রাম পজিটিভ ব্যাকটেরিয়া
ডান|থাম্ব|300x300পিক্সেল| চিত্রে [[সেরিব্রোস্পাইনাল তরল নমুনায় দণ্ডাকারের গ্রাম-পজিটিভ ব্যাকটেরিয়াব্যাসিলাস অ্যানথ্রাসিস (Bacillus anthracis) দেখা যাচ্ছে। ক্রিস্টাল ভায়োলেটে রঞ্জিত গোলাকার শ্বেত রক্তকণিকা ও দণ্ডাকার ব্যাকটেরিয়ার মধ্যে সুস্পষ্ট পার্থক্য লক্ষ করা যাচ্ছে। ]] থাম্ব|300x300পিক্সেল| বেগুনী (violet) রঙে রঞ্জিত গ্রাম-পজিটিভ কক্কাই (cocci) এবং গোলাপী রঙে রঞ্জিত গ্রাম-নেগেটিভ ব্যাসিলাই (bacilli) যেসব ব্যাকটেরিয়া গ্রাম স্টেইনিং পদ্ধতিতে পজিটিভ ফলাফল দেয়, ব্যাকটেরিওলজিতে তাদেরকে গ্রাম-পজিটিভ ব্যাকটেরিয়া বলা হয়। প্রথাগতভাবে গ্রাম স্টেইনিং পদ্ধতির মাধ্যমে ব্যাকটেরিয়ার কোষ প্রাচীরের উপর ভিত্তি করে, এদেরকে দুইটি বৃহৎ গোষ্ঠীতে শ্রেণীভুক্ত করা করা হয়।
অ্যান্টনি ফিরিঙ্গি
জীবনী
পর্তুগীজ নাগরিক হ্যান্সম্যান ১৯শতকের প্রথম দিকে বাংলাতে আসেন এবং পশ্চিমবঙ্গের ফরাসডাঙ্গা নামক এলাকায় বসবাস শুরু করেন। প্রথমে তার বাংলা গানগুলোর বাঁধনদার ছিলেন গোরক্ষনাথ, পরে এন্টনি ফিরিঙ্গি নিজেই গান বাঁধতে পারদর্শী হন। ভালবেসে গান গাইতেন, জাতি ধর্ম বর্ণের উর্ধে উঠে তার গানে মানুষ ও মানবতার কথা পাওয়া যায়। তার অন্যতম জনপ্রিয় গানটি হল  'সাধন ভজন জানিনে মা, জেতে তো ফিরিংগি '। তিনি সৌদামিনি নামক এক হিন্দু ব্রাহ্মণ মহিলাকে সতীদাহ হওয়ার থেকে উদ্ধার করেন ও বিবাহ করেন। তিনি কলকতার দক্ষিণে একটি মা কালিকার মন্দির প্রতিষ্ঠা করেন, যা ফিরিঙ্গি কালীবাড়ি নামে পরিচিত।
গ্রাম পজিটিভ ব্যাকটেরিয়া
গ্রাম-পজিটিভ ব্যাকটেরিয়া গ্রাম-পদ্ধতিতে ব্যবহৃত ক্রিস্টাল ভায়োলেট রঞ্জক দিয়ে রঞ্জিত হয় এবং অপটিকাল মাইক্রোস্কোপের নিচে দেখলে পার্পল বর্ণ প্রদর্শন করে; কারণ বিবর্ণ করার (decolorization) পর্যায়ে বাকি নমুনা থেকে স্টেইন ধুয়ে ফেলার পরেও ব্যাকটেরিয়া কোষ প্রাচীরের পুরু পেপটিডোগ্লাইকান (Peptidoglycan) স্তরটি তা ধরে রাখতে পারে।
অ্যান্টনি ফিরিঙ্গি
চলচ্চিত্রে অ্যান্টনি ফিরিঙ্গি
তাঁর জীবন নিয়ে চলচ্চিত্রও নির্মিত হয়েছে। এরমধ্যে ১৯৬৭ সালে মুক্তিপ্রাপ্ত উত্তম কুমার অভিনীত বিখ্যাত চলচ্চিত্র অ্যান্টনি ফিরিঙ্গি প্রণিধানযোগ্য। এখানে কবিয়াল ভোলা ময়রার সাথে তার কবিগানের লড়াই দেখানো হয়েছিল।
গ্রাম পজিটিভ ব্যাকটেরিয়া
অপরদিকে, গ্রাম-নেগেটিভ ব্যাকটেরিয়া বিবর্ণ করার (decolorization) পরে বেগুনী বর্ণ ধরে রাখতে পারে না। কারণ এই পর্যায়ে ব্যবহৃত অ্যালকোহল গ্রাম-নেগেটিভ ব্যাকটেরিয়ার বহিঃস্থ ঝিল্লিকে বিনষ্ট করে, ফলে কোষ প্রাচীরটি ছিদ্রযুক্ত হয়ে আর ক্রিস্টাল ভায়োলেট রঞ্জক ধরে রাখতে পারে না। তাদের পেপটিডোগ্লাইকান (Peptidoglycan) স্তরটি অনেক পাতলা এবং একটি অন্তঃস্থ কোষঝিল্লি ও বহিঃস্থ কোষঝিল্লির মধ্যে স্যান্ডউইচকৃত অবস্থায় থাকে, যার ফলে তারা কাউন্টারস্টেইন (সাধারণত স্যাফ্রানিন ইংরেজিতে Safranin বা ফুকসিন ইংরেজিতে Fuchsine) গ্রহণ করে এবং লাল বা গোলাপী বর্ণ প্রদর্শন করে।
অ্যান্টনি ফিরিঙ্গি
চলচ্চিত্রে অ্যান্টনি ফিরিঙ্গি
এছাড়া ২০১৪ সালে মুক্তি পায় তাঁর জীবন ও বর্তমান প্রজন্মে তাঁর পুনর্জন্ম মিলিয়ে প্রখ্যাত চলচ্চিত্রনির্মাতা সৃজিত মুখোপাধ্যায় পরিচালিত ও প্রসেনজিৎ চট্টোপাধ্যায়, যীশু সেনগুপ্ত, স্বস্তিকা মুখোপাধ্যায় সহ তারকামণ্ডিত চলচ্চিত্র জাতিস্মর।
গ্রাম পজিটিভ ব্যাকটেরিয়া
যেসব অ্যান্টিবায়োটিকের লক্ষ্যবস্তু কোষ প্রাচীর, তাদের দ্বারা গ্রাম-পজিটিভ ব্যাকটেরিয়া গ্রাম-নেগেটিভ ব্যাকটেরিয়ার তুলনায় বেশি আক্রান্ত হয় কারণ গ্রাম-পজিটিভ ব্যাকটেরিয়ার পুরু পেপটিডোগ্লাইকান (Peptidoglycan) স্তর থাকলেও বহিঃস্থ কোষঝিল্লি নেই। ডান|থাম্ব|373x373পিক্সেল| গ্রাম-পজিটিভ ও গ্রাম-নেগেটিভ কোষ প্রাচীরের গঠন ডান|থাম্ব| গ্রাম-পজিটিভ কোষ প্রাচীরের গঠন
বৈশিষ্ট্য
সাধারণভাবে, নিম্নলিখিত বৈশিষ্ট্যগুলো গ্রাম-পজিটিভ ব্যাকটেরিয়াতে উপস্থিত রয়েছে:
কেবল কিছু প্রজাতির ক্যাপসুল থাকে, যা সাধারণত পলিস্যাকারাইড দিয়ে গঠিত। এছাড়া, শুধু কয়েকটি প্রজাতি ফ্লাজেলাযুক্ত (Flagellate)। আর ফ্লাজেলা থাকলেও তা সাধারণত দুটি মাত্র বেসাল বডি রিঙ (Basal body ring)-এর উপর ভিত্তি করে থাকে, যেখানে গ্রাম-নেগেটিভ ব্যাকটেরিয়াতে চারটি থাকে। গ্রাম-পজিটিভ ও গ্রাম-নেগেটিভ উভয় ব্যাকটেরিয়াতে একটি পৃষ্ঠস্থ স্তর থাকে যা এস-লেয়ার (S-layer) হিসেবে পরিচিত। গ্রাম-পজিটিভ ব্যাকটেরিয়ায়, এস-স্তরটি পেপটিডোগ্লাইকান স্তরের সাথে সংযুক্ত থাকে। গ্রাম-নেগেটিভ ব্যাকটেরিয়ার এস-স্তরটি সরাসরি বহিঃস্থ ঝিল্লির সাথে সংযুক্ত থাকে। কোষ প্রাচীরে টিকোয়িক এসিডের উপস্থিতি গ্রাম-পজিটিভ  ব্যাকটেরিয়ার একটি নির্দিষ্ট বৈশিষ্ট্য। এসব এসিডসমূহের মধ্যে কয়েকটি হল লিপোটিকোয়িক এসিড (Lipoteichoic acids), কোষ ঝিল্লিতে যাদের লিপিড উপাদান পেপটিডোগ্লাইকান স্তরের অ্যাঙ্করিংয়ে সহায়তা করে।
শ্রেণিবিন্যাস
কোষের আকারের পাশাপাশি, দ্রুত সময়ের মধ্যে ব্যাকটেরিয়ার প্রজাতিসমূহের ভেতর পার্থক্য নির্ণয় করতে, গ্রাম স্টেইনিং পদ্ধতি ব্যবহৃত হয়। এ ধরনের স্টেইনিং পদ্ধতি, সাথে বৃদ্ধির জন্য অত্যাবশ্যকীয় উপাদান ও অ্যান্টিবায়োটিক সংবেদনশীলতা পরীক্ষা এবং অন্যান্য ম্যাক্রোস্কোপিক ও শারীরবৃত্তীয় পরীক্ষা মিলে ব্যাকটেরিয়ার শ্রেণিবিন্যাস ও উপবিভাজনের পূর্ণ ভিত্তি তৈরি করে (উদাহরণস্বরূপ,বার্গির ম্যানুয়ালের চিত্র এবং 1990-পূর্ববর্তী সংস্করণ দেখুন )। কিছুই_না|থাম্ব|660x660পিক্সেল| ক্লিনিকাল সেটিংসে প্রজাতিগুলো শনাক্তকরণের উচ্চক্রম (Hierarchy)
ঐতিহাসিকভাবে, গ্রাম স্টেইনিং পদ্ধতির উপর ভিত্তি করে মনেরা রাজ্যকে (Kingdom Monera) প্রধানত চারটি ভাগে বিভক্ত করা হতঃ ফিরমিকিউটস (Firmicutes; স্টেইনিং পদ্ধতিতে পজিটিভ), গ্র্যাসিলিকিউটস (Gracilicutes; স্টেইনিং পদ্ধতিতে নেগেটিভ), মলিকিউটস (Mollicutes; স্টেইনিং পদ্ধতিতে নিরপেক্ষ) এবং মেন্ডোকিউটস (Mendocutes; স্টেইনিং পদ্ধতিতে পরিবর্তনশীল)। ইলিনয় বিশ্ববিদ্যালয়ের প্রয়াত অণুজীববিদ  কার্ল ওয়েস (Carl Woese) ও সহযোগী এবং সহকর্মীদের '১৬ এস রাইবোসোমাল আরএনএ' (16S ribosomal RNA)-এর ফাইলোজেনেটিক স্টাডির ভিত্তিতে, গ্রাম-পজিটিভ ব্যাকটেরিয়ার "মোনোফাইলি" (Monophyly)-কে চ্যালেঞ্জের করা হয়,  বিশেষত  চিকিৎসা ও সাধারণ অধ্যয়নে এই অণুজীবগুলোর ব্যাপক সংশ্লিষ্টতার কারণে। ১৬এস সিকোয়েন্সগুলোর আণবিক অধ্যয়নের (Molecular studies) ভিত্তিতে কার্ল ওয়েস বারোটি ব্যাকটেরিয়া পর্বের (Bacterial phyla) স্বীকৃতি দেন। এর ভেতর গ্রাম-পজিটিভ ছিল দুটি এবং তাদেরকে বিভক্ত করা হয়েছিল DNA তে গুয়ানিন ও সাইটোসিনের পরিমাণের অনুপাত অনুযায়ী। উচ্চ জি + সি (High G+C) বিশিষ্ট ফাইলাম অ্যাকটিনোব্যাকটেরিয়া (Actinobacteria) দ্বারা গঠিত ছিল এবং নিম্ন জি + সি বিশিষ্ট ফাইলাম ছিল ফিরমিকিউটস দ্বারা।   অ্যাকটিনোব্যাকটেরিয়াতে অন্তর্ভুক্ত গণসমূহ হচ্ছে-করিনেব্যাকটেরিয়াম (Corynebacterium),  মাইকোব্যাকটেরিয়াম (Mycobacterium), নোকার্ডিয়া (Nocardia), এবং স্ট্রেপটোমাইসেস (Streptomyces)। নিম্ন জি + সি বিশিষ্ট ফিরমিকিউটসগুলোতে জিসির পরিমাণ (GC content) থাকে ৪৫-৬০%, তবে পরিমাণে অ্যাকটিনোব্যাকটেরিয়ার তুলনায় কম।
ব্যাকটেরিয়ার শ্রেণিবিন্যাসে বহিঃস্থ কোষঝিল্লির গুরুত্ব
থাম্ব|240x240পিক্সেল| [[এন-acetylglucosamine|এন-এসিটাইলগ্লুকোসামিন এবং এন-এসিটাইলমুরামিক এসিড সমন্বিত পেপটিডোগ্লাইকানের গঠন]] ঐতিহ্যগতভাবে গ্রাম স্টেইন ধরে রাখার ক্ষমতার উপর ভিত্তি করে ব্যাকটেরিয়াকে গ্রাম-পজিটিভ এবং গ্রাম-নেগেটিভ নামক দুটি প্রধান গ্রুপে বিভক্ত করা হলেও, এই শ্রেণিবিন্যাস পদ্ধতিটি দ্ব্যর্থক, কারণ এটি দ্বারা তিনটি স্বতন্ত্র বিষয় বোঝায় (যথাঃ স্টেইনিং পদ্ধতির ফলাফল, এনভেলপের গঠন ও ট্যাক্সোনমিক গ্রুপ), অগত্যা কিছু কিছু ব্যাকটেরিয়া প্রজাতির ক্ষেত্রে সবগুলো বিষয়কে একত্রে মেশানো যায় না।    গ্রাম-পজিটিভ এবং গ্রাম-নেগেটিভ স্টেইনিং প্রতিক্রিয়াও একটি নির্ভরযোগ্য বৈশিষ্ট্য নয়, কারণ এই দুই ধরনের ব্যাকটেরিয়া ফাইলোজেনেটিকভাবে সুসংগত গ্রুপ (phylogenetic coherent group) গঠন করে না।  যাইহোক, যদিও গ্রাম স্টেইনিং প্রতিক্রিয়া একটি অভিজ্ঞতালব্ধ মানদণ্ড, এটি নির্ভর করে ব্যাকটেরিয়ার কোষ প্রাচীরের আল্ট্রাস্ট্রাকচার এবং রাসায়নিক গঠনে লক্ষণীয় পার্থক্যসমূহের উপর, যেগুলো চিহ্নিত হয় বহিঃস্থ লিপিড ঝিল্লির উপস্থিতি বা অনুপস্থিতি দ্বারা।
সমস্ত গ্রাম-পজিটিভ ব্যাকটেরিয়া একটি একক-ইউনিট (single-unit) লিপিড ঝিল্লি দ্বারা বেষ্টিত, এবং সাধারণত, তারা পেপটিডোগ্লাইকানের একটি পুরু স্তর (২০-৮০ মিমি) ধারণ করে, যার ফলে তারা গ্রাম স্টেইন ধরে রাখতে সক্ষম হয়। একাধিক অন্যান্য ব্যাকটেরিয়া যারাও একক ঝিল্লি দ্বারা আবদ্ধ, কিন্তু পেপটিডোগ্লাইকান স্তর না থাকার কারণে (যেমন- মাইকোপ্লাজমাস, Mycoplasmas) অথবা কোষ প্রাচীরের গঠনের কারণে গ্রাম স্টেইন ধরে রাখতে অক্ষম—তারাও গ্রাম-পজিটিভ ব্যাকটেরিয়ার সাথে ঘনিষ্ঠ সম্পর্ক প্রদর্শন করে। একক কোষঝিল্লি দ্বারা আবদ্ধ ব্যাকটেরিয়া কোষগুলোর জন্য, "মনোডার্ম (monoderm) ব্যাকটেরিয়া" বা "মনোডার্ম প্রোক্যারিওটস" শব্দটি প্রস্তাব করা হয়েছে।
প্যাথোজেনেসিস
থাম্ব|320x320পিক্সেল| মুখ গহ্বরের একটি গ্রাম-পজিটিভ প্যাথোজেনের উপনিবেশ, [[অ্যাকটিনোমাইসিটিস|অ্যাক্টিনোমাইসেস প্রজাতি (Actinomyces sp.)। ]] ক্লাসিক্যাল অর্থে ছয়টি গ্রাম-পজিটিভ গণ (Genus) সাধারণত মানুষের মধ্যে রোগ সৃষ্টি করে। এদের মধ্যে স্ট্রেপ্টোকোক্কাস (Streptococcus) ও স্ট্যাফাইলোকক্কাস (Staphyloccus) হল কক্কাই (গোলাকার)। বাকিসব ব্যাসিলাই (দণ্ডাকৃতির) এবং স্পোর গঠনের ক্ষমতার উপর ভিত্তি করে তাদেরকে বিভক্ত করা যেতে পারে।  স্পোর গঠনে অক্ষম হচ্ছে-করিনেব্যাকটেরিয়াম (Corynebacterium) এবং লিস্টেরিয়া (Listeria যা একটি কক্কোব্যাসিলাস)। ব্যাসিলাস  (Bacillus) এবংক্লোস্ট্রিডিয়াম  (Clostridium) স্পোর গঠনে সক্ষম। স্পোরগঠনকারী ব্যাকটেরিয়াকে শ্বসনের উপর ভিত্তি করে পুনরায় বিভক্ত করা যেতে পারে: ব্যাসিলাস একটি ঐচ্ছিক অবায়ুজীবী (Facultative anaerobe) আর ক্লোস্ট্রিডিয়াম একটি বাধ্যতামূক বায়ুজীবী (Obligate anaerobe)। এছাড়াও Rathybacter, Leifsonia এবং Clavibacter  তিনটি গ্রাম-পজিটিভ গণ, যারা উদ্ভিতের রোগ সৃষ্টি করে। গ্রাম-পজিটিভ ব্যাকটেরিয়া নবজাতক শিশুদের গুরুতর এবং কখনো কখনো মারাত্মক সংক্রমণ ঘটাতে সক্ষম।
ব্যাকটেরিয়ার রূপান্তর
"অনুভূমিক জিন স্থানান্তর" (Horizontal gene transfer)-এর জন্যে দরকারী তিনটি প্রক্রিয়ার মধ্যে রূপান্তর(Transformation) অন্যতম। রূপান্তরের মাধ্যমে     এক্সোজেনাস জেনেটিক উপাদান একটি দাতা ব্যাকটিরিয়াম থেকে একটি গ্রহীতা ব্যাকটেরিয়ামে যায়। অপর দুটি প্রক্রিয়া হচ্ছে কনজুগেশন (দুটি ব্যাকটেরিয়া কোষের ভেতর সরাসরি সংযোগের মাধ্যমে জিনগত উপাদানের স্থানান্তর প্রক্রিয়া) এবং ট্রান্সডাকশন (একটি ব্যাকটিরিওফাজ ভাইরাস, দাতা ব্যাকটেরিয়ার DNA একটি গ্রহীতা পোষক ব্যাকটিরিয়ামের ভেতর ঢুকিয়ে দেয়)। রূপান্তর প্রক্রিয়ায়, জেনেটিক উপাদান মধ্যবর্তী মাধ্যমের ভিতর দিয়ে যায় এবং এর গ্রহণ সম্পূর্ণরূপে গ্রহীতা ব্যাকটেরিয়ামের উপর নির্ভর করে।
২০১৪ সাল পর্যন্ত প্রায় ৮০ প্রজাতির ব্যাকটিরিয়া রূপান্তর করতে সক্ষম বলে জানা গিয়েছিল, গ্রাম-পজিটিভ এবং গ্রাম-নেগেটিভ ব্যাকটেরিয়ার সংখ্যা প্রায় সমান সমান ছিল; তবে এই সংখ্যা অতিরঞ্জিতও হতে পারে কারণ বেশীরভাগ রিপোর্টে সঠিকমাত্রায় তথ্যসংযোজন ছিল না। গ্রাম-পজিটিভ ব্যাকটেরিয়ার মধ্যে রূপান্তর ঘটে এমন মেডিক্যালি গুরুত্বপূর্ণ প্রজাতি যেমন স্ট্রেপ্টোকক্কাস নিউমোনিয়া, স্ট্রেপ্টোকক্কাস মিউট্যান্স, স্ট্যাফাইলোকক্কাস অরিয়াস এবং স্ট্রেপ্টোকোক্কাস স্যানগুইনিস এবং গ্রাম-পজিটিভ মৃত্তিকার জীবাণু ব্যাসিলাস সাবটিলিস, ব্যাসিলাস সেরিয়াস এর অধ্যয়ন করা হয়েছে ।
শকাব্দ
শকাব্দ বা শক সাল হল একটি ঐতিহাসিক পঞ্জিকা সাল (বর্ষ সংখ্যা গণনা পদ্ধতি), এর আদর্শ (শূন্য বর্ষ) জুলীয় বর্ষপঞ্জিতে ৭৮ সাল। এটি ভারতীয় ভাষাগুলোতে শালিবাহন শক ("শালিবাহন সাল") বা আরটিজিএসে মহাশক্কারত ("মহাসাল") নামে পরিচিত যা বিভিন্ন ঐতিহ্যবাহী বর্ষপঞ্জিগুলোতে ব্যবহার অব্যাহত আছে।
ইতিহাস
শকাব্দের উৎপত্তির বিষয়টি অত্যন্ত বিতর্কিত। পণ্ডিতগণ দুটো শকাব্দ ব্যবহার করে থাকেন, প্রথমটির নাম পুরনো শকাব্দ যা আদর্শ তারিখটি অস্পষ্ট, সম্ভবত খ্রিস্টপূর্ব প্রথম সহস্রাব্দের দিকে কেননা প্রাচীন বৌদ্ধ ও জৈন শিলালিপিগুলোয় এই সময়টি ব্যবহার করা হয় কিন্তু তা নিয়ে বিতর্ক বিদ্যমান। আরেকটির নাম ৭৮ খ্রিস্টাব্দের শকাব্দ বা শুধু শকাব্দ যার স্বপক্ষে দক্ষিণ ভারতে প্রমাণাদি পাওয়া যায়। এর সমান্তরাল উত্তর ভারতীয় পঞ্জিকা সালটি হচ্ছে বিক্রম সংবৎ যা বিক্রমী বর্ষপঞ্জিতে ব্যবহৃত হত।
শকাব্দের আদর্শ হিসেবে বহুলভাবে ৭৮ খ্রিস্টাব্দে রাজা খস্তনের সিংহাসনে আরোহনের বছরকে ব্যবহার করা হয়। ১১ ও ৫২ বছর উল্লেখ করা তার শিলালিপিগুলো কচ্ছ অঞ্চলের আন্ধাউতে পাওয়া গেছে। উল্লেখিত দুটি সালকে ১১ (৮৯ খ্রিস্টাব্দ) ও ৫২ শকাব্দ (১৩০ খ্রিস্টাব্দ) হিসেবে চিহ্নিত করা হয়েছে। একটি পুরনো সাধারণ তত্ত্ব ছিল যে শকাব্দের আদর্শ ছিলো ৭৮ খ্রিস্টাব্দে প্রথম কণিষ্কের সিংহাসনে আরোহনের বছর। যদিও, হেনরি ফকের সর্নশেষ গবেষণা নির্দেশ করছে যে কণিষ্ক ১২৭ খ্রিস্টাব্দে ক্ষমতায় আসেন। তাছাড়া, কণিষ্ক শক রাজা নন বরঞ্চ একজন কুষাণ শাসক। অন্যান্য ঐতিহাসিকরা সালটির আদর্শ হিসেবে ভীম কদফিসেস, দ্বিতীয় ভোনোনস এবং নাহাপনার সিংহাসনে আরোহনের বছর মনে করে থাকেন।
ঐতিহাসিক দীনেশচন্দ্র সরকার মনে করেন যে শালিবাহনাব্দের সূচনার বছরটি শক রাজাদের উপর সাতবাহন রাজা গৌতমীপুত্র সাতকর্ণীর বিজয়ের বছরের সাথে মিলে যায়। তিনি আরও মনে করেন যে বিক্রমাদিত্যের সাথে বিক্রম সংবৎ এর সম্পর্ককরণ (যা ঐতিহাসিকভাবে ত্রুটিপূর্ণ) দক্ষিণী পণ্ডিতদের একই প্রকারের কিংবদন্তি তৈরির করার পেছনে ধাবিত করতে পারে। আরেকটি অনুরূপ প্রাচীন দাবি হল সম্রাট শালিবাহন, যিনি সম্রাট বিক্রমাদিত্যের পৌত্র, শকদের ৭৮ খ্রিস্টাব্দে পরাজিত করেছিলেন এবং শকাব্দের আদর্শ হিসেবে এই বছরটিকে বেছে নেওয়া হয়েছিল। এই কিংবদন্তিটি ব্রহ্মগুপ্ত (সপ্তম শতাব্দী), আল-বিরুনি (৯৭৩-১০৪৮) এবং বকিদের লেখাপত্রে পাওয়া যায়। সময়ের সাথে সাথে শক শব্দটি জনপ্রিয় হয়ে উঠে এবং পঞ্জিকা সাল হিসেবে পরিচিত হতে থাকে যার ফলে এর নাম হয় "শালিবাহন শক"।
ব্যবহার
শকাব্দ ব্যবহারের প্রাচীনতম নমুনা হিসেবে পশ্চিম সাট্রাপ উজ্জয়িনীর শাসক শকদের নাম জানা যায় (ইন্দো-সিথিয়ান)। প্রথম রুদ্রসিংহ (১৭৮-১৯৭) এর সময় থেকে তারা তাদের মুদ্রায় শকাব্দ ব্যবহার করত যা ব্রাহ্মী সংখ্যায় রাজার মাথায় পেছনে লেখা থাকতো।
এই পঞ্জিকা সালের ব্যবহার গুপ্ত যুগে টিকে ছিল এবং ভারতীয় উপমহাদেশে বৌদ্ধধর্মের অবনতির পরে হিন্দু ঐতিহ্যের অংশ হয়। এর ব্যবহার ষষ্ঠ থেকে সপ্তম শতাব্দীর মধ্যে বিস্তৃত হয়, যেমন বরাহমিহির ও ব্রহ্মগুপ্তের লেখাপত্রে এবং এছাড়াও এটি হিন্দু দক্ষিণ-পূর্ব এশিয়ায় সূত্র-লিপি উৎকীর্ণবিদ্যায় পাওয়া যায়।
মধ্যযুগ পর্যন্ত এই পঞ্জিকা সাল সমগ্র ভারতবর্ষ ও দক্ষিণ-পূর্ব এশিয়ায় ব্যবহৃত হতে থাকে, শকাব্দের হিন্দু ধর্মীয় ঐতিহ্যবাহী সময়রক্ষণ বিকল্প ছিলো বিক্রম সংবৎ (৫৬ খ্রিস্টপূর্ব)। এটি ১৬৩৩ খ্রিস্টাব্দে জাভানীয় দরবারে জাভাব্দ নামক সংকর জাভানীয়-ইসলামি পঞ্জিকা ব্যবস্থা দ্বারা প্রতিস্থাপিত হওয়ার আগ পর্যন্ত ব্যবহৃত হয়ে আসছিল। এই পঞ্জিকা সালটি ১৯৫৭ খ্রিস্টাব্দে ভারতের জাতীয় বর্ষপঞ্জির (শক পঞ্জিকা) পঞ্জিকা সাল হিসেবে গৃহীত হয় যদিও তা ভারতে বহুল ব্যবহৃত নয়।
শকাব্দ শুরু হয় ৭৮ খ্রিস্টাব্দের বিষুব দিবস থেকে। আনুষ্ঠানিক শক পঞ্জিকার বছর প্রতি গ্রেগরীয় বছরের ২২ মার্চের সাথে সম্পৃক্ত, তবে গ্রেগরীয় অধিবর্ষে তা ২১ মার্চে হয়ে থাকে। সৌরচান্দ্রিক শালিবাহন শক পঞ্জিকা দক্ষিণ ও পশ্চিম ভারতে বিভিন্ন ধর্মীয় ও কৃষিজ উদ্দেশ্যে এখনো ব্যবহৃত হয়ে থাকে।
প্রতাপ নগর মেট্রো স্টেশন
প্রতাপ নগর মেট্রো স্টেশন দিল্লি মেট্রোর রেড লাইনে অবস্থিত। এই মেট্রো স্টেশনে এটিএম পরিষেবা উপলব্ধ। এটি ভারতীয় রেলওয়ের সবজি মাণ্ডি রেলওয়ে স্টেশন থেকে হাঁটা পথের দূরত্বে অবস্থিত।
পাথরঘাটা (প্রত্নস্থল)
পাথরঘাটা জয়পুরহাট জেলায় অবস্থিত বাংলাদেশের একটি প্রাচীন নগরী ও অন্যতম একটি গুরুত্বপূর্ণ প্রত্নস্থল। এটি জেলার পাঁচবিবি উপজেলার পাথরঘাটা নামক স্থানে অবস্থিত। পাথরঘাটা প্রত্নস্থলটি বেশ কয়েকটি প্রত্নসম্পদের সমষ্টি। এটি উপজেলা সদর থেকে ৬.৪৪ কিলোমিটার পূর্বে তুলসীগঙ্গা নদীর তীরে অবস্থিত। তুলসীগঙ্গা নদীর উভয় তীরেই এই প্রাচীন নগরীর ধ্বংসাবশেষের চিহ্ন পাওয়া যায়।
ইতিহাস
পাথরঘাটার প্রত্নস্থলের মোট আয়তন প্রায় ৯ বর্গকিলোমিটার। খননকাজের সময় তলসীগঙ্গা নদীর উপর একটি পাথুরে তৈরি প্রাচীন সেতুর ধ্বংসাবশেষ পাওয়া গিয়েছে। এখানে ক্যাথলিক মিশন ও সংলগ্ন এলাকায় নির্মাণকাজ চলাকালে প্রত্ননিদর্শন বিভিন্ন ঢিবি ও অসংখ্য প্রত্নবস্তুর সন্ধান পাওয়া গিয়েছে। এখানকার প্রত্নতাত্ত্বিক স্থাপনাগুলোর মধ্যে উল্লেখযোগ্য হল: মিশন, উচাই, বহারামপুর, কাশিয়া বাড়ি, কুসুম্বা, গঙ্গরিয়া ও ব্রিধিগ্রামের একাধিক ঢিবি এবং নিমাই শাহের মাজার, বদের ধাপ, সাঁওতাল পাড়া।
এছাড়াও বিভিন্ন সময় খননের ফলে আবিষ্কৃত হয়েছে মৃৎপাত্রের অংশ, প্রাচীন ইটের টুকরা, পোড়ামাটির বস্তু, ভাষ্কর্যসহ আরও অনেক কিছু। এছাড়াও রয়েছে লৌহখন্ড, প্রাচীন মুদ্র, কাচ খন্ড, চুরি ও নিত্য প্রয়োজনীয় বেশ কিছু জিনিসপত্র।
বিভিন্ন বিদেশী প্রত্নতত্ত্ববিদের বর্ণনাও এ অঞ্চলে খ্রিস্টীয় চতুর্থ-পঞ্চম শতকের গুপ্তযুগের ও খ্রিস্টীয় অস্টম শতক থেকে দ্বাদশ শতকের পালযুগের সময়কার বিভিন্ন শির্পসামগ্রী পাওয়ার কথা জানা যায়। প্রাচীন এ নগরীটি প্রচীন বিভিন্ন যুগে শিল্প ও সংস্কিৃতি চর্চার কেন্দ্র ছিল বলে মনে করা হয়।
বিনোদন সাংবাদিকতা
বিনোদন সাংবাদিকতা (ইংরেজি: Entertainment journalism) হলো সাংবাদিকতার একটি ধারা, যা মুলত বিনোদন ব্যবসায় ও এর সাথে সংশ্লিষ্ট অন্যান্য বিষয়ের সংবাদ সংগ্রহ, প্রতিবেদন তৈরি ও গণমাধ্যমে প্রকাশ পর্যন্ত সম্পাদিত কার্যক্রমকে নির্দেশ কারে থাকে। এ ধারা বিনোদন শিল্প সংশ্লিষ্টদের বাইরেও সাধারণ পাঠকদের দৃষ্টি আকর্ষণে সমর্থ হয়েছে।
অ্যাডেলবার্ট নংরাম
অ্যাডেলবার্ট নংরাম হলেন উত্তর-পূর্ব ভারতের মেঘালয়ের একটি রাজনৈতিক দল, খুন হাইনিউট্রেপ ন্যাশনাল ওয়াকেনিং মুভমেন্ট (KHNAM) এর সভাপতি। তিনি মেঘালয় বিধানসভায় দলের একমাত্র প্রতিনিধি, যিনি উত্তর শিলং-এর প্রতিনিধিত্ব করছেন।
বিনোদন সাংবাদিকতা
টেলিভিশন, চলচ্চিত্র সমালোচনা, সঙ্গীত সাংবাদিকতা, ভিডিও গেম সাংবাদিকতা এবং সেলিব্রিটি সম্পর্কিত প্রচলিত সংবাদভিত্তিক কার্যক্রম বিনোদন সাংবাদিকতার অন্তর্ভুক্ত।
অ্যাডেলবার্ট নংরাম
২০১৮ সালের নির্বাচনে তিনি ৫,৫৭২ ভোট পেয়েছিলেন।
বালীয় জাতি
বালীয় জাতি (সুকু বালি; ᬳᬦᬓ᭄‌ᬩᬮᬶ) হল ইন্দোনেশিয়ার একটি দ্বীপ বালির স্থানীয় একটি অস্ট্রোনেশীয় জাতিগোষ্ঠী। মোট বালীয় জাতিভুক্ত জনসংখ্যা ৪.২ মিলিয়ন, যা ইন্দোনেশিয়ার জনসংখ্যার ১.৭%। এদের মধ্যে বেশিরভাগই বালি দ্বীপে বাস করে, যা ঐ দ্বীপের জনসংখ্যার প্রায় ৮৯%। লম্বক দ্বীপ ও জাভার পূর্বাঞ্চলীয় অঞ্চল যেমন বান্যুওয়াঙ্গি রিজেন্সিতে যথেষ্ট পরিমাণ বালীয় জাতির বসবাস রয়েছে।
উদ্ভব
বালীয় জাতির উদ্ভব তিনটি পর্যায়ের অভিবাসনের ফলাফল। প্রথম অভিবাসন হয়েছিল প্রাগৈতিহাসিক কালে তৎকালীন যবদ্বীপ ও কালিমান্তান দ্বীপ থেকে, এরা ছিলেন আদি-মালয় জনগোষ্ঠী। বালিতে জাভা থেকে খুব মন্থরগতিতে দ্বিতীয় অভিবাসন হয়েছিল হিন্দু রাজত্বকালে। তৃতীয় এবং চূড়ান্ত অভিবাসন পঞ্চদশ এবং ষোড়শ শতাব্দীর মধ্যে জাভা থেকে হয়। এই সময়ে জাভাতে হিন্দু বিল্বতিক্ত বা মজাপহিৎ সাম্রাজ্যের পতন ও ইসলামিক মাতারাম সাম্রাজ্যের উত্থান ঘটলে ও ইসলাম ধর্মে গণধর্মান্তরণ দেখা দিলে অভিজাত ও কৃষকরা ধর্মান্তরণ ও অত্যাচারের হাত থেকে বাঁচার জন্য বালিতে পালিয়ে যায়। এর ফলে বালীয় প্রাচীন সংস্কৃতির সংমিশ্রণ ঘটে, ধ্রুপদী জাভাই সংস্কৃতির সাথে বহু বালীয় উপাদানের সমন্বয়ে তৈরি হয় নতুন সংস্কৃতি।
২০০৫ খ্রিস্টাব্দে কারাফেত ও তার সঙ্গীগণের করা ডিএনএ পর্যালোচনায় পাওয়া ফলাফল অনুযায়ী বালির জিনপুলে ওয়াই ক্রোমোজোম-এর ১২% ভারতীয়, ৮৪% অস্ট্রোনেশীয় ও ২% মেলানেশীয় সদৃশ। সাম্প্রতিক একটি জেনেটিক সমীক্ষা অনুসারে, জাভাই, সুন্দানিদের সাথে বালীয়দেরও অস্ট্রোনেশীয় এবং অস্ট্রোএশিয়াটিক জিনগত মার্কারের ধরন প্রায় সমান অনুপাত রয়েছে।
সংস্কৃতি
বালীয় সংস্কৃতি হল বালির হিন্দু-বৌদ্ধ ধর্ম ও বালীয় রীতিনীতির মিশ্রণ। এই সংস্কৃতির পরিচিতি এর নৃত্য, নাটক ও মূর্তিকল্পের জন্য। বালিদ্বীপের ছায়া নাটক বেশ চর্চিত, স্থানীয়ভাবে এটি ওয়াজাং কুলিত বা ওয়ায়াং কুলিত নামে পরিচিত। এমনকি গ্রামীণ এলাক ও দূরবর্তী গ্রামেও সুন্দর দর্শন মন্দির একটি সাধারণ দৃশ্য এবং তাতে দক্ষ গেমলান খেলোয়াড় এবং প্রতিভাবান অভিনেতারা অনুষ্ঠান করে থাকে। এমনকি খেজুর পাতার স্তরযুক্ত টুকরোর সজ্জা ও বালির মহিলাদের দ্বারা প্রসাদ হিসাবে তৈরি ফল সাজানোর অনন্য পদ্ধতি তাদের শৈল্পিক গুণ ফুটিয়ে তোলে। মেক্সিকান শিল্প ইতিহাসবিদ জোসে মিগুয়েল কোভারুবিয়াস-এর মতে, অপেশাদার বালীয় শিল্পীদের দ্বারা তৈরি শিল্পকর্মগুলিকে আধ্যাত্মিক নৈবেদ্য হিসাবে গণ্য করা হয় এবং সেইজন্য এই শিল্পীরা তাদের কাজের স্বীকৃতির বিষয়ে চিন্তা করেন না। বালীয় শিল্পীরা চৈনিক শিল্পকর্মের অনুরূপ দেবদেবীর মূর্তি, বিদেশি ম্যাগাজিনে ছাপা সজ্জাযুক্ত ধ্রুপদী বাহনের অনুকরণ করতে বেশ পারদর্শী।
বালির ঐতিহ্যগত বিভিন্ন গান ও নৃত্য প্রদর্শনের সময় গামেলান ব্যবহার করা বালীয় সংস্কৃতির বৈশিষ্ট্য।প্রতিটি ধরনের সঙ্গীত একটি নির্দিষ্ট ধরনের অনুষ্ঠানের জন্য নির্দিষ্ট ও অনন্য। উদাহরণস্বরূপ বলা যায়, জন্মদিন উদযাপন বা পোইদালান-এর সময় যে ধরনের গান গাওয়া হয় অন্নপ্রাশন বা মেতাতাহ-এর সময়, মৃতদেহ সৎকার বা নগাবেন-এর সময় থেকে শুদ্ধিকরণ বা মেলাস্তি-র সময়ে আলাদা আলাদা ধরনের গান হয়ে থাকে। বালিতে বিভিন্ন ধরনের নাচের জন্যও আলাদা আলাদা ধরনের গামেলান উপলব্ধ। ওয়াল্টার স্পাইস-এর মতে, নৃত্যশিল্প বালিবাসীর জীবনের একটি অবিচ্ছেদ্য অংশ এবং সেইসাথে বিভিন্ন ধরনের অনুষ্ঠান বা ব্যক্তিগত স্বার্থের জন্য একটি সর্বাধিক প্রচলিত বিনোদনমূলক উপাদান।
ঐতিহ্যগতভাবে, নারীর স্তন প্রদর্শনকে অশালীন বলে মনে করা হয় না। বালির মহিলাদের প্রায়ই বক্ষাবরণ বাদে দেখা যায় তবে ঊরু প্রদর্শন অশালীন বলে মনে করা হয়। আধুনিক বালিতে, এই রীতিনীতিগুলি সাধারণত কঠোরভাবে পালন করা হয় না, তবে বালির মন্দিরগুলিতে দর্শনার্থীদের তাদের পা ঢেকে রাখার পরামর্শ দেওয়া হয়।
বালির নবজাতকের নামকরণের তার জন্মের ক্রম এবং বর্ণ প্রথা স্পষ্ট।
পুপুতান
পুপুতান হল যুদ্ধক্ষেত্রে পরাজয় নিশ্চিত মনে করে গণ আত্মহত্যা করা। বালিতে ওলন্দাজ হস্তক্ষেপের সময় উল্লেখযোগ্য এবং সম্ভবত প্রথম পুপুতান সংঘটিত হয়। ইন্দোনেশিয়ার স্বাধীনতা যুদ্ধের সমসাময়িক মার্গরনার যুদ্ধে লেফটেন্যান্ট কলোনেল আই গুস্তি নাগুরাহ রাইয়ের সর্বাধিনায়কত্বে শেষ পুপুতান হয়। বালির আন্তর্জাতিক বিমানবন্দর তার নামেই নামাঙ্কিত।
ধর্ম
বালীয়দের অধিকাংশই আগম তীর্থ তথা "পবিত্র-জলের ধর্ম"তে বিশ্বাস করেন। এটি হিন্দুধর্মের একটি অংশ। ভ্রমণকারী ভারতীয় পুরোহিতরা বহু শতাব্দী আগে মানুষকে হিন্দু ও বৌদ্ধ ধর্মের পবিত্র সাহিত্য ও ধর্মগ্রন্থের সাথে পরিচয় করিয়ে দিয়েছিলেন বলে জানা যায়। স্থানীয় লোকেরা তা গ্রহণ করে এবং তাদের নিজস্ব প্রাক-হিন্দু পুরাণের সাথে এটিকে একত্রিত করে রীতিনীতি পালন করতে থাকেন। অভিবাসনের তৃতীয় তরঙ্গের আগে বালিতে বসবাসকারী বালীয়রা বালি আগা নামে পরিচিত ছিলেন, তাদের বেশিরভাগই আগম তীর্থের অনুসারী নন, বরং তারা তাদের নিজস্ব সর্বপ্রাণবাদী ঐতিহ্য বজায় রাখেন।
ভেজামাটিতে ধান চাষ বালির খাদ্য উৎপাদনের একটি প্রধান ভিত্তি ও কৃষিজ পণ্য। এই কৃষি ব্যবস্থা অত্যন্ত জল নির্ভর ফলে বালিতে জীবিকা নির্বাহের কৌশল হিসাবে কার্যকর হওয়ার জন্য সেচের একটি পরিকল্পিত বণ্টন প্রয়োজন। বালিতে জলের প্রতুলতা বজায় রাখা ও বন্টন করার জন্য সেচ খালের একটি পরিকল্পিত ব্যবস্থা রয়েছে, যা স্থানীয়ভাবে সুবক নামে পরিচিত। ভূগর্ভস্থ কূপ এবং খাল উভয়ই এই প্রাকৃতিক জলের উৎস থেকে ভিজামাটির ধান চাষের ক্ষেত্রগুলিকে আলাদা রাখে বা প্রয়োজনে যোগান দেয় যা বালির কৃষকদের প্রধান ফসল ফলানোর জন্য সহায়ক।
সমবায় জলের পুনর্বন্টন ব্যবস্থা বালিনিজদের মধ্যে ধর্মীয় এবং সাংস্কৃতিক অনুশীলনের সাথে আবদ্ধ, এবং পারস্পরিক বাধ্যবাধকতার উপর ভিত্তি করে একটি অর্থনৈতিক ব্যবস্থার প্রতিনিধিত্ব করে এবং জল মন্দিরের (স্থানিয়ভাবে পুরা তীর্থ) কর্মীদের দ্বারা পরিচালিত হয়। এই জল মন্দিরের ধর্মীয় কর্মকর্তারা এই ব্যবস্থায় অংশগ্রহণকারীদের উপর আধ্যাত্মিক এবং সাংস্কৃতিক সুপ্রভাব প্রয়োগ হয় এবং এর ধারাবাহিকতা নিশ্চিত করে। এই জল মন্দিরগুলি মূলত সেচ খালের সংযোগ অবস্থানে অবস্থিত এবং দ্বীপের পাহাড়ী জলের উৎস থেকে নিম্নভূমি অঞ্চলে জল বিতরণ পরিচালনা করে যেখানে প্রাকৃতিক ধান চাষের জন্য জল খুব কম পাওয়া যায়।
প্রমাণ্য তথ্য বলে যে এই এই পদ্ধতি একাদশ শতকের প্রথম দিকে বিকশিত হয়েছিল এবং সেই সময় থেকে এটি ক্রমাগত চলে আসছে। জিনগত প্রমাণ ইঙ্গিত করে যে এই পদ্ধতিটি বংশ পরম্পরায় ছড়িয়ে পড়ে কারণ বালির আদি চাষি গ্রামবাসীরা সেইসময় সুফসলী অঞ্চল থেকে দ্বীপের অন্য জলবায়ুগতভাবে প্রতিকূল অঞ্চলে ভেজামাটিতে ধান চাষের উদ্ভব ঘটায়।  নির্দিষ্ট পুরা তীরৃথ-এর সাংস্কৃতিক প্রভাব মূলত সুবক ব্যবস্থার মধ্যে তাদের অবস্থানের সাথে সম্পর্কযুক্ত। প্রধান জলের উৎসগুলিতে অবস্থিত মন্দিরগুলিরও উল্লেখযোগ্য সাংস্কৃতিক প্রভাব রয়েছে। এই ধরনের রাজকীয় প্রধান মন্দিরগুলির সাথে রাজ পরিবারের সদস্যরা যুক্ত রয়েছেন। এই পুরা তীর্থগুলি জল মন্দিরের কাজের অংশীদার হয়ে সমাজে বেশ প্রভাব ফেলেছে।
উৎসব
বালির মানুষরা একাধিক উৎসব উদযাপন করেন তার মধ্যে রয়েছে কুটা কার্নিভাল, the সানুর ভিলেজ ফেস্টিভাল, এবং সমাধিক চর্চিত বালির ঘুরি উৎসব, যেখানে অংশগ্রহণকারীরা মাছ, পাখি, পাতা প্রভৃতি আকারের ঘুড়ি উড়ান এবং তার সাথে সহযোগী গান বাজনা হয়।
বিজয়া জেনা
জেনা রাজিয়া সুলতান-এ লায়লা চরিত্রে অভিনয় করেছিলেন এবং পরে বেশ কয়েকটি ওড়িয়া ভাষার চলচ্চিত্রে অভিনয় করেছেন। বেশ কয়েকটি চলচ্চিত্রে অভিনয় করার পরে তিনি পুনরায় চলচ্চিত্র পরিচালনা ও রচনা করা শুরু করেন। তিনি ১৯৯২ সাল থেকে ১৯৯৫ সাল পর্যন্ত ভারতীয় চলচ্চিত্র ও দূরদর্শন সংস্থান পরিচালনা পর্ষদে দায়িত্ব পালন করেছিলেন।
প্রারম্ভিক জীবন
বিজয়া জেনা তাঁর বাবা মায়ের তিন সন্তানের মধ্যে কনিষ্ঠ ছিলেন। তাঁর মা জমিদার পরিবারের একজন সদস্য এবং তাঁর বাবা প্রয়াত বি. সি. জেনা একজন পুর প্রকৌশলী ছিলেন। কিশোর বয়সে, জেনা ভারতীয় চলচ্চিত্র ও দূরদর্শন সংস্থান-এ ভর্তি হয়েছিলেন এবং চলচ্চিত্র অভিনয়ের ওপর ডিপ্লোমা অর্জন করেছিলেন। জেনা একটি ইন্টারন্যাশনাল ট্রান্সপার্সোনাল অ্যাসোসিয়েশন কনফারেন্স (যেটি একটি বৈজ্ঞানিক ও ধার্মিক সম্মেলন)-এ অংশ নিয়েছিল। তিনি এরহার্ড সেমিনারস ট্রেনিংয়ের একটি কোর্সেও অংশ নিয়েছিলেন।
অভিনয় জীবন
বিজয়া জেনা হিন্দি ও ওড়িয়া ভাষার চলচ্চিত্রে অভিনয় করেছেন; যার মধ্যে এক কাহানি, বিক্রম বেতাল, পরমবীর চক্রের মতো টেলিভিশন ধারাবাহিকে অভিনয় করেছেন। এছাড়াও তিনি গোগোলের ইন্সপেক্টর জেনারেল, মহেশ ইলকুনচুয়ারের অকস অর আয়না-এর মতো মঞ্চ নাটকে অভিনয় করেছেন। ওড়িয়া চলচ্চিত্র জাগা বালিয়া-এ তাঁর অভিনয়ের জন্য তিনি "সেরা অভিনেত্রী" বিভাগে রাজ্য পুরস্কার পেয়েছিলেন। ওড়িয়া ভাষার চলচ্চিত্র ছাড়াও তিনি বেশ কয়েকটি হিন্দি চলচ্চিত্রে অভিনয় করেছেন; যার মধ্যে খাজা আহমেদ আব্বাসের দ্য নাক্সালাইটস, কামাল আমরোহীর রাজিয়া সুলতান, কেতন মেহতার হোলি অন্যতম। অতঃপর তিনি হাকিম বাবু-এ অভিনয় করেছেন; যেটি "সেরা ওড়িয়া চলচ্চিত্র" বিভাগে ভারতীয় জাতীয় চলচ্চিত্র পুরস্কার লাভ করেছিলেন। জেনা নিকোলাস মেয়ার দ্বারা পরিচালিত ইসমাইল মার্চেন্টের ব্রিটিশ চলচ্চিত্র, দ্য ডিসিভার্স- এও অভিনয় করেছিলেন।
১৯৯৭ সালে, বিজয়া জেনা হিন্দি ভাষায় তাঁর নিজের চলচ্চিত্র আভাষ-এ অভিনয় করেছেন। জেনা এই চলচিত্রে অভিনয় করার পাশাপাশি সংলাপ রচনা, পরিচালনা এবং প্রযোজনা করেছেন। এই চলচ্চিত্রটির বাজেট ছিল আনুমানিক ৬০,০০০ মার্কিন ডলার। এই চলচ্চিত্রটির চিত্রনাট্য উপদেষ্টা ছিলেন ইস্তভান গাল। আভাষ ১৯৯৭ সালের ফ্রান্সের ফেস্টিভাল ইন্টারন্যাশনাল দু ফিল্ম দে লা রোশেল-এ, ১৯৯৭ সালের মালয়েশিয়ার পেনাং ফিল্ম ফেস্টিভাল এবং একই বছরে কায়রো আন্তর্জাতিক চলচ্চিত্র উৎসবে প্রদর্শিত হয়েছে।
গুগল ওয়েব টুলকিট
গুগল ওয়েব টুলকিট একটি সম্মুখ প্রান্ত টুল। জটিল ব্রাউজার ভিত্তিক অ্যাপ্লিকেশনগুলি বিল্ডিং এবং অপ্টিমাইজ করার জন্য একটি ডেভেলপমেন্ট টুলকিট।
ইতিহাস
GWT version 1.0 RC 1 was released on May 16, 2006. Google announced GWT at the JavaOne conference, 2006.
Available widgets
As of version 2.4 (September 2011), GWT offers several widgets and panels.
Many common widgets not found in the GWT have been implemented in third-party libraries.
GWT এর অসুবিধা
যদিও জিডব্লিউটি প্রচুর সুবিধার সুযোগ দেয়, তবে এটি নিম্নলিখিত ক্ষতি থেকে ভুগছে -
এ কে এম সিদ্দিক
এ কে এম সিদ্দিক (মৃত্যু: ৩১ আগস্ট ২০১৮) ছিলেন বাংলাদেশের একজন শিক্ষাবিদ যিনি ঢাকা বিশ্ববিদ্যালয়ের উপাচার্য ছিলেন।
কর্মজীবন
এ কে এম সিদ্দিক ১৯৮১ সালের ২৪ আগস্ট থেকে ১৯৮৫ সালের ২২ আগস্ট পর্যন্ত ঢাকা বিশ্ববিদ্যালয়ের প্রো-উপাচার্য বা প্রোপাচার্য ছিলেন।
তিনি ১৯৮৩ সালের ২১ মার্চ থেকে ১৯৮৩ সালের ১৬ আগস্ট পর্যন্ত ছয়মাস ঢাকা বিশ্ববিদ্যালয়ের উপাচার্য ছিলেন। তিনি ঢাকা বিশ্ববিদ্যালয়ের ১৭ তম উপাচার্য।
মৃত্যু
এ কে এম সিদ্দিক ৩১ আগস্ট ২০১৮ সালে বার্ধক্যজনিত রোগে মৃত্যুবরণ করেন।
ফুজিফিল্ম
ফুজিফিল্ম হোল্ডিংস কর্পোরেশন, (富士フイルム株式会社) একটি জাপানি বহুজাতিক ফটোগ্রাফি এবং ইমেজং কোম্পানি। এর সদর দপ্তর টোকিওতে। ফুজিফিল্ম রঙ্গিন ফটোগ্রাফিক ফিল্ম, ডিজিটাল ক্যামেরা, রঙ্গিন কাগজ, ফ্ল্যাট প্যানেল ডিস্প্লে, অপটিক্যাল ডিভাইস, প্রিন্টার এবং ফটোকপিয়ার উৎপাদন, উন্নয়ন এবং বিক্রয় করে।
এমিন দয়বাক
এমিন দয়বাক (১৯৩০ – ১৩ নভেম্বর ২০০৯) একজন তুর্কি স্প্রিন্টার ছিলেন। তিনি ১৯৫২ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন।
বোগলাবাজার ইউনিয়ন
বোগলাবাজার ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
সুলতান ইস্কান্দার মসজিদ
সুলতান ইস্কান্দার মসজিদ (Masjid Sultan Iskandar বা মসজিদ সুলতান ইস্কান্দার) হলো মালয়েশিয়ার জোহর বাহরুর বন্দর দাতো' ওনে অবস্থিত একটি মসজিদ। জোহরের ২৪তম সুলতান আলমারহুম সুলতান ইস্কান্দার ইবনে আলমারহুম সুলতান ইসমাইলের নামানুসারে মসজিদটির নামকরণ করা হয়েছিল।
ইতিহাস
এই মসজিদটি জোহর ভূমি বেরহাদ ঠিকাদার প্রতিষ্ঠান নির্মাণ করেছিল এবং বর্তমানে ওয়াকাফ আন-নূর কর্পোরেশন বেরহাদ পরিচালনা করছে, উভয়ই জোহর কর্পোরেশনের (জেসি কর্প) সহায়ক সংস্থা। এটি প্রথমে বন্দর দাতো 'ওন মসজিদ নামে পরিচিত ছিল। ২০১২ সালের শুরুর দিকে এই মসজিদটির নির্মাণ কাজ শুরু এবং ২০১৫ সালে সমাপ্ত হয়েছে। ২০১৬ সালের ৮ই এপ্রিল তারিখে, জোহরের ক্রাউন প্রিন্স, তুনকু ইসমাইল ইদ্রিস ইবনে সুলতান ইব্রাহিম তাঁর প্রয়াত দাদা সুলতান ইস্কান্দারের জন্মদিনের সাথে মিল রেখে মসজিদটি আনুষ্ঠানিকভাবে উদ্বোধন করেন।
আনজারী
ইতিহাস
১৯৮৬ সালে অঞ্জনা সুবর্ণানন্দ এবং চান্থলাক রাকসায়ু-সহ অল্পসংখ্যক সমকামী নারীবাদ কর্মী মিলে আনজারী গঠন করেছিল। সংস্থাটি থাইল্যান্ডসহ সারা বিশ্বের সামনে নারী আন্দোলন এবং সমকামী মহিলাদের বিভিন্ন সমস্যা তুলে ধরে। সুবর্ণানন্দ নেদারল্যান্ডে অধ্যয়নের অভিজ্ঞতা থেকে আনজারী গঠনে অনুপ্রাণিত হয়েছিলেন। আনজারীর সংগঠকরা ১৯৯০ সালে এশিয়ান লেসবিয়ান নেটওয়ার্ক নামে একটি সভার আয়োজন করেছিলেন এবং এটি ছিল এশিয়া মহাদেশে প্রথম এই ধরনের আয়োজন। আয়োজনটি আন্তর্জাতিকভাবে বিশেষ করে সমগ্র এশিয়ায় খুব সারা ফেলেছিল। আনজারীর সাফল্যের মধ্যে অন্যতম ছিল ১৯৯৬ সালে বৈষম্যমূলকভাবে রাজাভাট ইনস্টিটিউটে রূপান্তরিত লিঙ্গের সদস্যদের তালিকাভুক্তি না করার সিদ্ধান্ত বাতিল করা এবং সেদেশের স্বাস্থ্য মন্ত্রণালয়ের সমকামিতাকে প্যাথলজিকাল অবস্থা হিসাবে শ্রেণিবদ্ধ না করার সিদ্ধান্তকে বন্ধ করা। ২০১১ সালের দিকে সংস্থাটি নিষ্ক্রিয় হয়ে পড়ে।
সমলৈঙ্গিক বিবাহ
তাইওয়ানসহ এশিয়ার অন্যান্য দেশের মতো থাইল্যান্ডেও সমকামী বিয়ের স্বীকৃতির জন্য আনজারী দীর্ঘদিন ধরে প্রচারণা চালিয়ে আসছিল। ২০১৯ সালে সিভিল এবং বাণিজ্যিক কোডে একটি আইনি চ্যালেঞ্জ করা হয়। এই বিষয়ে অঞ্জনা সুবর্ণানন্দ থমসন রয়টার্স ফাউন্ডেশনে মন্তব্য করেছিলেন যে যদি এই চ্যালেঞ্জটি ব্যর্থ হয় তবে "বিবাহের পুরানো ধারণা আরও কিছু সময়ের জন্য টিকে থাকার ঝুঁকি থাকবে"।
শব্দার্থিক সমস্যা
আনজারী একই লিঙ্গের প্রতি আকাঙ্ক্ষা বর্ণনা করতে ব্যবহৃত পারিভাষিক শব্দাবলীর উপর মনোযোগ দিয়েছিল। থাই মনোবিজ্ঞানীরা মানুষকে "রাক-টাং-পেট" (বিষমকামী) এবং "রাক-রুয়াম-পেট" (সমকামী) নামক দুই দলে ভাগ করেছিলেন। "কাটোয়ে" (রূপান্তরিত লিঙ্গ) একটি প্রাচীন থাই শব্দ, যা সেনা শিবিরের সমকামী পুরুষদের পাশাপাশি রূপান্তরিত লিঙ্গের ব্যক্তিদের বর্ণনা করার জন্যও ব্যবহৃত হয়। কখনো কখনো সমকামী পুরুষদের অবমাননা করতে কাটোয়ে ব্যবহার করা হত যেহেতু তখন সমকামী পুরুষদের প্রকৃত পুরুষ মনে করা হত না। আনজারী কর্মীরা প্রথাগত শব্দ যেমন-"টম" (বাচ) বা "ডি" (ফেমে) ব্যবহারের পরিবর্তে "ইং রাক ইং" শব্দের ব্যবহার শুরু করে যেটি দ্বারা নতুন একটি শ্রেণী পরিচিতি পায় যা কেবল "নারীদের বুঝায় যারা অন্য একজন নারীকে ভালোবাসে"। "ইং রাক ইং" এর একটি উল্লেখযোগ্য সুবিধা হল যে এটি আন্তর্জাতিক এলজিবিটি আন্দোলনের সাথে জড়িত ছিল এবং এর ফলে আনজারী স্থানীয় অ্যান্টি-এলজিবিটি সদস্যদের বিরুদ্ধে একটা শক্ত অবস্থান নিতে পেরেছিল।
পুরস্কার
আনজারী ১৯৯৫ সালে আন্তর্জাতিক সমকামী এবং লেসবিয়ান মানবাধিকার কমিশন (বর্তমানে আউটরাইট অ্যাকশন ইন্টারন্যাশনাল) থেকে ফেলিপা ডি সুজা পুরস্কার লাভ করে।
মোহাম্মদ বুরহান
মোহাম্মদ বুরহান (জন্ম ১৯০৩, মৃত্যুর তারিখ অজানা) ছিলেন একজন তুর্কি স্প্রিন্টার। তিনি ১৯২৪ গ্রীষ্মকালীন অলিম্পিকে পুরুষদের ২০০ মিটারে প্রতিদ্বন্দ্বিতা করেছিলেন।
রাহোন
রাহোন (Rahon) ভারতের পাঞ্জাব রাজ্যের নওয়ানশাহর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫০ মিটার (৮২০ ফুট)।
জনসংখ্যার উপাত্ত
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে রাহোন এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
কাম্যকর্ম
কাম্যকর্ম (काम्यकर्म, ) হিন্দুধর্মের সেই কর্মকে বোঝায় যেগুলি প্রকৃতিতে বিচক্ষণ, প্রদত্ত ফলাফলের আকাঙ্ক্ষা দ্বারা অনুপ্রাণিত। নিত্যকর্মের বিপরীতে, শাস্ত্রের এই আচারগুলি প্রতিদিন বা নিয়মিত পালনের প্রয়োজন হয় না। তারা সাধারণত তাদের উদ্দেশ্য ফলাফলের জন্য সঞ্চালিত হয়। কয়েকটি  কাম্যকর্ম হল পুত্রকামেষ্ঠী, যজ্ঞ, অগ্নিচয়ন।
সানফ্রেকে হিরোশিমা
সানফ্রেকে হিরোশিমা (Sanfrecce Hiroshima, サンフレッチェ広島) হচ্ছে হিরোশিমা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৮ সালে তোয়ো ইন্ডাস্ট্রিজ ফুটবল ক্লাব নামে প্রতিষ্ঠিত হয়েছে। ৩৬,৮৯৪ ধারণক্ষমতাবিশিষ্ট এদিওন স্টেডিয়াম হিরোশিমায় সানফ্রেকে নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় হিরোশি জোফুকু এবং সভাপতির দায়িত্ব পালন করছেন তাকুইয়া ইয়ামামোতো। জাপানি রক্ষণভাগের খেলোয়াড় শো সাসাকি এই ক্লাবের অধিনায়কের দায়িত্ব পালন করছেন।
অগ্রিম ফরমায়েশ
অগ্রিম ফরমায়েশ বা আগাম ফরমাশ বলতে এখনও বিক্রয়ের জন্য মুক্তিলাভ করেনি, এমন কোনও পণ্য বা সেবা ক্রয়ের জন্য অগ্রিম অর্থ প্রদানের মাধ্যমে সম্পূর্ণ বা আংশিকভাবে মূল্য পরিশোধ করে ফরমায়েশ করাকে বোঝায়।
সবুজ বাম দল
সবুজ ও বাম ভবিষ্যত দল (ওয়াইএসজিপি; Yeşiller ve Sol Gelecek Partisi) সংক্ষেপে সবুজ বাম দল (ওয়াইএসপি; Yeşil Sol Parti) হলো তুরস্কের একটি সবুজ ও বাম-উদারবাদী দল। এটি ২৫ নভেম্বর ২০১২-এ সবুজ দল এবং সমতা ও গণতন্ত্র দল একীভূত হয়ে প্রতিষ্ঠিত হয়। ২০১৬ সালের এপ্রিলে দলটি নাম পরিবর্তন করে।
অগ্রিম ফরমায়েশ
পণ্য উৎপাদনকারী বা বিক্রেতার দৃষ্টিকোণ থেকে অগ্রিম ফরমায়েশের সুবিধা প্রদান এক ধরনের বিপণন কৌশল। এর মাধ্যমে বিক্রেতা সম্ভাব্য ক্রেতার মনে পণ্যের ব্যাপারে প্রত্যাশা জাগিয়ে তোলেন, পণ্য প্রস্তুত বা মুক্তির আগেই বিজ্ঞাপনী কর্মকাণ্ড শুরু করতে পারেন, জনসাধারণের মনে পণ্য সম্পর্কে প্রতিক্রিয়া পরিমাপ করতে পারেন, পণ্যের মজুদ কতটুকু রাখতে হবে, তা হিসাব করতে পারেন, এবং নগদ অর্থের প্রবাহ উন্নত করতে পারেন। পণ্য উৎপাদনকারীরা অগ্রিম ফরমায়েশের পরিসংখ্যান থেকে বাজারে পণ্যের চাহিদা সম্বন্ধে ধারণা করতে পারেন এবং সেই অনুযায়ী পণ্যের উৎপাদন প্রক্রিয়ার গতি পরিবর্তন করতে পারেন।
সবুজ বাম দল
এর বিশিষ্ট সদস্যদের মধ্যে রয়েছেন বামপন্থী রাজনৈতিক লেখক ও তারাফ-এর প্রাক্তন কলাম লেখক মুরাত বেলগে; চলচ্চিত্র নির্মাতা ও সমসাময়িক শিল্পী কুতলুয়ু আতামান; এবং প্রাক্তন ইস্তাম্বুল ডেপুটি ও মুক্তি ও সংহতি দল (ওডিপি)-এর সভাপতি উফুক উরাস।
অগ্রিম ফরমায়েশ
ক্রেতার দৃষ্টিকোণ থেকে অগ্রিম ফরমায়েশের সুবিধা হল এতে পণ্যের দাম স্থির থাকে, মুক্তির সাথে সাথে পণ্যের চালান নিশ্চিত হয় এবং মুক্তি পাবার আগে অপ্রত্যাশিতভাবে পণ্যের মূল্যবৃদ্ধি পেলেও তা থেকে ক্রেতা সুরক্ষা লাভ করে। অনেক সময় অগ্রিম ফরমায়েশ করলে ক্রেতাকে বিভিন্ন ছাড় ও অতিরিক্ত সুবিধা দেওয়া হয়।
সবুজ বাম দল
ইতিহাস
দলটি জনতা গণতান্ত্রিক মহাসভা (এইচডিকে)-এর অন্যতম অংশগ্রহণকারীদের মধ্যে অন্যতম, এটি একটি রাজনৈতিক উদ্যোগ যা ২০১ও সালে জনতা গণতান্ত্রিক দল (এইচডিপি) প্রতিষ্ঠায় সহায়ক ভূমিকা পালন করে।
২০১৮ সালের ফেব্রুয়ারিতে তাদের চেয়ারপারসনদের সাময়িকভাবে গ্রেপ্তার করা হয় কিন্তু বহিরাগত ও পুলিশের নজরদারির জন্য ভ্রমণ নিষেধাজ্ঞার দিয়ে মুক্তি দেওয়া হয়েছিলো। তাদের বিরুদ্ধে সামাজিক যোগাযোগ মাধ্যমে কার্যকলাপ ও তাদের কাছে থাকা বইয়ের জন্য অভিযোগ আনা হয়েছিলো।
২০২৩ সালের নির্বাচন
সেলাহাত্তিন দেমিরতাশ দাবি করেন যে জনতা গণতান্ত্রিক দল বন্ধ হলে ২০২৩ সালের সাধারণ নির্বাচনে এইচডিপি সংসদীয় প্রার্থীরা সবুজ বাম দলের তালিকায় প্রবেশ করবে।
২৪ মার্চ ২০২৩-এ গৃহীত সিদ্ধান্তের ভিত্তিতে, জনতা গণতান্ত্রিক দল, শ্রমিকবাদী আন্দোলন দল ও সামাজিক মুক্তি দল সবুজ বাম দলের তালিকা থেকে ২০২৩ সালের সাধারণ নির্বাচনে প্রবেশের সিদ্ধান্ত নেয়।
রাজনৈতিক অবস্থান
দলটি আনুষ্ঠানিকভাবে আর্মেনীয় গণহত্যার কথা স্বীকার করেছে।
আবদুর রউফ খান
আবদুর রউফ খান (২৭ জানুয়ারী ১৯৩৯–২ মে ২০২১) বাংলাদেশের মানিকগঞ্জ জেলার রাজনীতিবিদ ও মুক্তিযুদ্ধা যিনি মানিকগঞ্জ-২ আসনের সংসদ সদস্য ছিলেন।
প্রাথমিক ও পারিবারিক জীবন
আবদুর রউফ খান ২৭ জানুয়ারী ১৯৩৯ সালে মানিকগঞ্জের শিবালয় উপজেলার আরুয়া ইউনিয়নের ঘোনাপাড়া গ্রামে জন্মগ্রহণ করেন। তার পিতা আব্দুল মজিদ খান আরুয়া ইউনিয়ন পরিষদের চেয়ারম্যান ছিলেন, মাতা র নাম মাহমুদা বেগম। তার ছোট ভাই রেজাউর রহমান খান জানু শিবালয় উপজেলা পরিষদের চেয়ারম্যান ও মুক্তিযোদ্ধা। আরেক ছোট ভাই সুলতান খান আরুয়া ইউনিয়ন পরিষদের চেয়ারম্যান ছিলেন।
তার স্ত্রী মৃত মনোয়ারা সুলতানা খান অধ্যাপিকা ও মুক্তিযোদ্ধা ছিলেন। তাদের দুই পুত্র হলেন আতিয়ার রহমান খান ও হাবিবুর রহমান খান।
রাজনৈতিক জীবন
আবদুর রউফ খান মুক্তিযুদ্ধে দুই নম্বর সেক্টরে উপ-আঞ্চলিক কমান্ডার ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-২ আসন থেকে সংসদ সদস্য নির্বাচিত হন।
তিনি ১২ জুন ১৯৯৬ সালের সপ্তম, ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হিসেবে মানিকগঞ্জ-২ আসন থেকে পরাজিত হয়েছিলেন।
মৃত্যু
আবদুর রউফ খান ২ মে ২০২১ সালে ঢাকার বসুন্ধরা আবাসিক এলাকায় বার্ধক্যজনিত কারণে মৃত্যুবরণ করেন।
ফোকাস বাংলা
ফোকাস বাংলা (পূর্বে এনই বাংলা নামে পরিচিত) একটি বাংলা ভাষার ২৪x৭ সংবাদ চ্যানেল। এটি ২০০৪ সালে চালু হয় এবং এটি রেইনবো প্রোডাকশন লিমিটেডের মালিকানাধীন। ২০১৪ সালে চ্যানেলটির নাম এনই বাংলা থেকে পরিবর্তন করে ফোকাস বাংলা রাখা হয়।
বহিঃসংযোগ
Focus Bangla
জেডথ্রি (কম্পিউটার)
thumb|250px|[[মিউনিখ|মিউনিখর ডয়েচ যাদুঘরে প্রদর্শনীর জন্য জেডথ্রির প্রতিলিপি]]
১৯৪১ সালে বার্লিনে জেডথ্রি চালু হয়। জার্মান উড়োজাহাজ গবেষণা কেন্দ্র (জার্মান এয়ারক্রাফট রিসার্চ ইনস্টিটিউট) উড়োজাহাজের ডানার চঞ্চলতা বা কম্পনের পরিসংখ্যানগত বিশ্লেষনকাজে জেডথ্রি ব্যবহার করেন।
১৯৪৩ সালে দ্বিতীয় বিশ্বযুদ্ধের সময়ে বার্লিনে মিত্রবাহিনীর বোমা হামলায় মূল জেডথ্রি ধ্বংসপ্রাপ্ত হয়। পরে ১৯৬০ সালে ৎসুজের কোম্পানী ৎসুজে কেজি জেডথ্রির একটি কর্মক্ষম প্রতিলিপি তৈরী করে। এটি মিউনিখর ডয়েচ যাদুঘরে প্রদর্শনীর জন্য রাখা আছে।
কনরাড ৎসুজে জেডথ্রির রিলেগুলিকে ইলেকট্রনিক সুইচ দ্বারা পরিবর্তন করতে অর্থ সাহায্যের জন্য জার্মান সরকারকে অনুরোধ করেন। কিন্তু দ্বিতীয় বিশ্বযুদ্ধের প্রেক্ষিতে জার্মান সরকার এই কাজ যুদ্ধের জন্য প্রয়োজনীয় নয় বলে অর্থ বরাদ্দ করতে রাজী হয়নি
বিপিনবিহারী গঙ্গোপাধ্যায়
বিপিনবিহারী গঙ্গোপাধ্যায় (Bipin Behari Ganguli) (জন্ম:- ৫ নভেম্বর, ১৮৮৭ - মৃত্যু:- ১৪ জানুয়ারি, ১৯৫৪) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব, ব্রিটিশ বিরোধী স্বাধীনতা আন্দোলনের একজন নেতা এবং অগ্নিযুগের বিপ্লবী।
বিপ্লবী জীবন
বিপিনবিহারীর আদি বাড়ি ছিল উত্তর চব্বিশ পরগণা জেলার হালিশহরে। বারীন্দ্রকুমার ঘোষ এবং রাসবিহারী বসুর সহকর্মীরূপে বৈপ্লবিক মন্ত্রে দীক্ষা গ্রহণ করেন। মুরারিপুকুর, আড়িয়াদহ প্রভৃতি বিপ্লবী কেন্দ্রের সঙ্গে তার প্রত্যক্ষ যোগাযোগ ছিলো। তিনি বিপ্লবের আদিযুগে যে কয়েকটি সমিতি ছিলো তার মধ্যে ১৮৯৭ সালে প্রতিষ্ঠিত আত্মোন্নতি সমিতির সদস্য ছিলেন। তার উদ্যোগে ১৯১৪ সালে রডা কোম্পানির মাউজার পিস্তল অপহরণ করা হয়। ১৯১৫ খ্রিষ্টাব্দে যুগান্তর দল কর্তৃক বার্ড কোম্পানির গাড়ি লুন্ঠনে যতীন্দ্রনাথের সাহায্যকারী ছিলেন। ১৯২১ খ্রিষ্টাব্দে তিনি কংগ্রেস আন্দোলনে যোগ দেন। ১৯৩০ খ্রিষ্টাব্দে বঙ্গীয় প্রাদেশিক কংগ্রেস সম্মেলনে সভাপতিত্ব করেন। ১৯৪২ খ্রিষ্টাব্দে ভারত ছাড়ো আন্দোলনে ও যোগ দেন। তিনি জীবনের প্রায় ২৪ বছর বিভিন্ন জেলে কাটান।
স্বাধীনোত্তর জীবন
তিনি শ্রমিক আন্দোলনের সঙ্গে যুক্ত ছিলেন। ন্যাশনাল ট্রেড ইউনিয়ন কংগ্রেস প্রতিষ্ঠার পর বঙ্গীয় প্রাদেশিক সংগঠনের সভাপতি ছিলেন। প্রথম সাধারণ নির্বাচনে (১৯৫২) উত্তর চব্বিশ পরগণা জেলা র বীজপুর কেন্দ্র থেকে নির্বাচিত হয়ে পশ্চিমবঙ্গ বিধানসভার সদস্য হন।
ইপিজেড থানা
ইপিজেড বাংলাদেশের চট্টগ্রাম জেলার একটি মেট্রোপলিটন থানা। চট্টগ্রাম সিটি কর্পোরেশনের আওতাধীন এই থানাটি চট্টগ্রাম রপ্তানি প্রক্রিয়াকরণ অঞ্চল, চট্টগ্রাম বন্দর ও বেশকিছু শিক্ষা প্রতিষ্ঠানের কারণে বিখ্যাত।
আয়তন
ইপিজেড থানার মোট আয়তন ৯.৮২ বর্গ কিলোমিটার।
প্রতিষ্ঠাকাল
২০১৩ সালের ৩০ মে বন্দর ও পতেঙ্গা থানা থেকে কিছু অংশ নিয়ে ইপিজেড থানা গঠন করা হয়।
জনসংখ্যা
প্রতিষ্ঠাকালীন সময়ের তথ্য অনুসারে ইপিজেড থানার আওতাধীন এলাকার লোকসংখ্যা প্রায় সাড়ে ৩ লাখ।
অবস্থান ও সীমানা
চট্টগ্রাম সিটি কর্পোরেশনের দক্ষিণ-পশ্চিমাংশে ইপিজেড থানার অবস্থান। এর উত্তরে বন্দর থানা, পূর্বে কর্ণফুলী নদী ও কর্ণফুলী থানা এবং দক্ষিণে ও পশ্চিমে পতেঙ্গা থানা অবস্থিত।
প্রশাসনিক এলাকা
ইপিজেড থানার আওতাধীন চট্টগ্রাম সিটি কর্পোরেশনের এলাকাসমূহ হল:
থুরায়া আল-হাফেজ
থাম্ব থুরায়া আল-হাফেজ (১৯১১-২০০০), (আরবি ثريا الحافظ) একজন সিরীয় রাজনীতিবিদ, যিনি নিকাবের বিরুদ্ধে ও নারীর অধিকারের জন্য প্রচারণা চালিয়ে ছিলেন। তিনি সিরিয়ার প্রথম শিক্ষিকাদের মধ্যে অন্যতম একজন। তিনি পার্লামেন্টের আসনের জন্য ভোটে লড়াই করেছেন, পাশাপাশি নারীবাদী বিষয়বস্তু নিয়ে সংবাদ পত্রে লিখেছেন।
প্রারম্ভিক জীবন ও শিক্ষা
তিনি ১৯১১ সালে জন্মগ্রহণ করেন। থুরায়া দামেস্কে বিদ্যালয়ে পড়াশোনা শেষ করে ১৯২৮ সালে সিরিয়ার প্রথম মহিলা প্রাথমিক বিদ্যালয়ের শিক্ষিকাদের একজন হন। এই সময়, থুরায়া নারী বুদ্ধিজীবীদের উন্নীত করার জন্য দামেসিন মহিলা জাগরণ সোসাইটি প্রতিষ্ঠা করেন এবং ১৯৩০-এর দশকে একজন বিশিষ্ট নারী অধিকার কর্মী হয়ে ওঠেন। ১৯৩০ সালে শিক্ষিত মহিলাদের জন্য ওমেনস স্কুল অ্যালামনা এসোসিয়েশন প্রতিষ্ঠা করতে দেখেছিলেন। ১৯৪২ সালের মে মাসে, তিনি দামেস্কের সরকারি সদর দপ্তরে একশত মহিলার একটি বিক্ষোভ মিছিলের নেতৃত্ব দেন, যেখানে তারা সকলেই তাদের পর্দা খুলে ফেলেছিলেন। তিনি যুক্তি দিয়ে একটি বক্তৃতা দিয়েছিলেন যে 'আমরা যে পর্দাটি পরতাম তা ঐশ্বরের পবিত্র গ্রন্থে বা হযরত মোহাম্মদ দ্বারা উল্লেখ করা হয়নি'। ১৯৪৭ সালে, তিনি দামেস্কের মর্যাদাপূর্ণ তাজহিজ স্কুলে আরবি সাহিত্যের প্রশিক্ষক হয়েছিলেন।
রাজনীতি
থুরায়া ১৯৫০-এর দশকে সিরিয়ার পার্লামেন্টে একটি আসনে নিজেকে মনোনীত করা প্রথম মহিলা হন। যদিও পরবর্তীকালে তিনি পরাজিত হয়েছিলেন, তার প্রচেষ্টা ছিল আরব বিশ্বে নারীর মর্যাদা বৃদ্ধির লক্ষ্য অর্জনের লক্ষ্যে গুরুত্বপূর্ণ পদক্ষেপ। তিনি দাবি করেছিলেন যে ভোটে অবৈধ হস্তক্ষেপ করা হয়েছিল এবং তিনি আসলে ৭৫% ভোট পেয়েছিলেন।
দামাস্কাসের দৈনক কাগজ বারাদা থুরায়া স্বামী মুনির আল-রায়েসের মালিকানাধীন একটি সংবাদ পত্র। এই সংবাদ পত্রিকাটির জন্য তিনি ১৯৫৩ সালে লেখা শুরু করেন। একই বছরে, তিনি 'দামেস্কে তার নিজস্ব সাহিত্য ও রাজনৈতিক বৈঠকখানা চালু করেছিলেন, যা উভয় লিঙ্গের জন্য উন্মুক্ত ছিল। বৈঠকখানাটি তার নিজের বাড়িতে ডাকা হয়েছিল এবং মুসলিম ইতিহাসের প্রথম সাহিত্য বৈঠকখানার সভাপতিত্বকারী নবী মোহাম্মদের প্রপৌত্র সুকায়না বিনতে আল-হুসাইনের নামে নামকরণ করা হয়েছিল।
তার স্বামীর মতো, থুরায়া সংযুক্ত আরব প্রজাতন্ত্রের সময় ও পরে মিশরের গামাল আবদেল নাসেরকে সমর্থন করেছিলেন।
মৃত্যু
তিনি ২০০০ সালে মৃত্যু বরণ করেন।
সূত্র
সামি এম মৌবায়েদ,  স্টিল অ্যান্ড সিল্ক: সিরিয়া ১৯০০-২০০০ এর রূপ দানকারি পুরুষ ও নারী (সিয়াটেল: কিউন প্রেস, ২০০৬), পৃ। ৪৩৫।''
এরদাল বারকে
এরদাল বারকে (১৪ মার্চ ১৯২৮ – ৩ অক্টোবর ২০০৫) ছিলেন একজন তুর্কি হার্ডলার এবং স্প্রিন্টার। তিনি ১৯৪৮ এবং ১৯৫২ সালের গ্রীষ্মকালীন অলিম্পিকে পুরুষদের ১১০ মিটার হার্ডলসে এবং ১৯৪৮ সালের গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
শ্রীশ পাল
বিপ্লবী তৎপরতা
তার আসল নাম ছিল শ্রীশচন্দ্র পাল। জন্ম মালিবাগ, ঢাকা য়। ১৯০৫ সালে গুপ্ত বিপ্লবী দলের সাথে তার যোগাযোগ হয়। ঢাকায় হেমচন্দ্র ঘোষ স্থাপিত মুক্তি সংঘের (পরে বেংগল ভলান্টিয়ার্স দল) সাথে যুক্ত ছিলেন। এই বিপ্লবী সংগঠনের অনুগত সৈনিক শ্রীশ পাল বহু দুঃসাহসিক কর্মের হোতা ছিলেন। তিনি নেতাজী সুভাষচন্দ্র বসু র একনিষ্ঠ ভক্ত ছিলেন।
নন্দলাল হত্যা
শ্রীশ পালের প্রধান কৃতিত্ব বিশ্বাসঘাতক পুলিশ ইনস্পেকটর নন্দলাল ব্যানার্জীকে হত্যা। বন্ধুর মুখোশে প্রফুল্ল চাকী কে ধরিয়ে দিয়েছিলো বাঙালি পুলিশ অফিসার নন্দলাল ব্যানার্জী। বিপ্লবীরা সিদ্ধান্ত নেন নন্দলাল ব্যানার্জীকে হত্যা করে প্রফুল্ল চাকীর মৃত্যুর বদলা নেওয়া হবে। সেইমত কাজের ভার পড়েছিল তরুন বিপ্লবী শ্রীশচন্দ্র ও আত্মোন্নতি সমিতির রনেণ গাঙ্গুলির ওপর। ৯ নভেম্বর, ১৯০৮ সালে কলকাতা র সার্পেন্টাইন লেনে সন্ধেবেলায় তারা গুলি করে হত্যা করেন নন্দলালকে। পুলিশ বহুদিন পর্যন্ত তাদের খোঁজ পায়নি।